CELEX: 62018CA0043
Language: el
Date: 2019-06-12 00:00:00
Title: Υπόθεση C-43/18: Απόφαση του Δικαστηρίου (πρώτο τμήμα) της 12ης Ιουνίου 2019 [αίτηση του Conseil d’État (Βέλγιο) για την έκδοση προδικαστικής αποφάσεως] — Compagnie d’entreprises CFE SA κατά Région de Bruxelles-Capitale (Προδικαστική παραπομπή — Περιβάλλον — Οδηγία 2001/42/ΕΚ — Εκτίμηση των περιβαλλοντικών επιπτώσεων ορισμένων σχεδίων και προγραμμάτων — Απόφαση της Κυβέρνησης — Χαρακτηρισμός μιας ειδικής ζώνης διατήρησης σύμφωνα με την οδηγία 92/43/ΕΟΚ — Καθορισμός των στόχων διατήρησης καθώς και ορισμένων προληπτικών μέτρων — Έννοια των «σχεδίων και προγραμμάτων» — Υποχρέωση εκτίμησης των περιβαλλοντικών επιπτώσεων)

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/11
            
         
      Απόφαση του Δικαστηρίου (πρώτο τμήμα) της 12ης Ιουνίου 2019 [αίτηση του Conseil d’État (Βέλγιο) για την έκδοση προδικαστικής αποφάσεως] — Compagnie d’entreprises CFE SA κατά Région de Bruxelles-Capitale
      (Υπόθεση C-43/18) (1)
      
      (Προδικαστική παραπομπή - Περιβάλλον - Οδηγία 2001/42/ΕΚ - Εκτίμηση των περιβαλλοντικών επιπτώσεων ορισμένων σχεδίων και προγραμμάτων - Απόφαση της Κυβέρνησης - Χαρακτηρισμός μιας ειδικής ζώνης διατήρησης σύμφωνα με την οδηγία 92/43/ΕΟΚ - Καθορισμός των στόχων διατήρησης καθώς και ορισμένων προληπτικών μέτρων - Έννοια των «σχεδίων και προγραμμάτων» - Υποχρέωση εκτίμησης των περιβαλλοντικών επιπτώσεων)
      (2019/C 263/13)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      Compagnie d’entreprises CFE SA
      κατά
      Région de Bruxelles-Capitale
      
         Διατακτικό
      
      Το άρθρο 3, παράγραφοι 2 και 4, της οδηγίας 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων, έχει την έννοια ότι, υπό την επιφύλαξη των εξακριβώσεων στις οποίες πρέπει να προβεί το αιτούν δικαστήριο, απόφαση, όπως αυτή της κύριας δίκης, με την οποία το κράτος μέλος χαρακτηρίζει μια ειδική ζώνη διατήρησης (ΕΖΔ) και καθορίζει στόχους διατήρησης και ορισμένα προληπτικά μέτρα δεν συγκαταλέγεται στα «σχέδια και προγράμματα» για τα οποία είναι υποχρεωτική η εκτίμηση περιβαλλοντικών επιπτώσεων.
      
         (1)  ΕΕ C 112 της 26.3.2018.